Eelnõu

**NARVA LINNAVALITSUS**

**KORRALDUS**

Narva \_\_\_\_\_\_\_.2023 nr \_\_\_\_\_

**Narva linna üldplaneeringu koostamise protsessi juhtkomisjoni moodustamine ja kinnitamine**

Vastavalt Narva linna põhimääruse punktile 5.7.3

1. Kinnitada komisjon Narva linna üldplaneeringu koostamise protsessi juhtimiseks alljärgnevas koosseisus:
* Jaan Toots, linnapea
* Oleg Karpikov, abilinnapea
* Kaie Enno, Narva Linnavalitsuse Arhitektuuri- ja Linnaplaneerimise Ameti direktor
* Jelena Golubeva, Narva Linnavalitsuse Rahandusameti direktor
* Larissa Degel, Narva Linnavalitsuse Kultuuriosakonna juhataja
* Kristi Mürk, Narva linna Sotsiaalabiameti direktor
* Natalja Šibalova, Narva Linnavalitsuse Linnamajandusameti direktor
* Anne Veevo, Narva Linna Arenduse ja Ökonoomika Ameti projektide teenistuse juhataja
* Peeter Tambu, Narva Linnavalitsuse Arhitektuuri- ja Linnaplaneerimise Ameti peaarhitekt

Üldplaneeringu koostamise protsessi eest vastutaja: Narva Linnavalitsuse Arhitektuuri- ja Linnaplaneerimise Amet. Komisjoni ülesandeks on Narva linna üldplaneeringu 2035+ linnavalitsuse poolsete seisukohtade koordineerimine ja kinnitamine.

Komisjoni töövormiks on koosolek. Komisjoni koosolek võib toimuda ka veebi teel. Komisjoni esimesel koosolekul valitakse komisjoni esimees ja aseesimees, kinnitatakse komisjoni töökord ja lepitakse kokku iga komisjoni liikme vastutusvaldkond või –valdkonnad. Koosoleku kokkukutsumise otsustab, päevakorra kinnitab ja koosolekut juhib komisjoni esimees. Komisjoni esimehe puudumisel juhib komisjoni koosolekuid komisjoni aseesimees. Koosolekud toimuvad vastavalt vajadusele. Komisjoni liikmetele edastatakse vähemalt kolm tööpäeva enne koosoleku toimumist teave koosoleku toimumise ajast ja kohast ning koosoleku päevakord koos päevakorrapunktide käsitlemiseks vajalike materjalidega. Komisjoni koosolek on otsustusvõimeline, kui kohal on vähemalt pool komisjoni koosseisust. Komisjoni otsused võetakse vastu vähemalt 5 komisjoni liikme poolthäälega. Häälte võrdsuse korral on otsustav komisjoni esimehe hääl

Komisjoni töösse kutsutakse vajadusel täiendavalt osalema spetsialiste, kellel puudub hääletamisõigus.

1. Korraldus jõustub seadusega sätestatud korras.
2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

|  |  |
| --- | --- |
| Jaan TootsLinnapea | Üllar KaljusteLinnasekretär |